“กลุ่มช่วยกัน” มอบเครื่องฟอกอากาศ “รพ.พระมงกุฎเกล้า”
"กลุ่มช่วยกัน" มอบเครื่องฟอกอากาศ "รพ.พระมงกุฎเกล้า"
8 ก.ค. 2563

ม.ร.ว.บวรฉัตร ฉัตรชัย กรรมการ บริษัท พลังงานบริสุทธิ์ จำกัด (มหาชน) หรือ EA ผู้นำในธุรกิจพลังงานหมุนเวียน และเป็นผู้ริเริ่มก่อตั้ง “กลุ่มช่วยกัน” เข้ามอบเครื่องฟอกอากาศและกำจัดเชื้อโรค และหน้ากากความดันบวก แก่กองทันตกรรม โรงพยาบาลพระมงกุฎเกล้า เพื่อเป็นส่วนหนึ่งในการร่วมสนับสนุนการรับมือกับสถานการณ์แพร่ระบาดของโควิด-19 โดยได้รับเกียรติจาก พลตรี รัฐวิชญ์ วุฒิภัทรพิบูลย์ หัวหน้าสำนักงานผู้บังคับบัญชา โรงพยาบาลพระมงกุฎเกล้า เป็นผู้รับมอบ
พร้อมกันนี้ คณะแพทย์และบุคลากรได้รับฟังบรรยายเกี่ยวกับแอปพลิเคชัน “หมอชนะ” ที่พัฒนาออกมาใช้เป็น eHealth Passport ใช้แสดงหรือตรวจสอบก่อนเข้าไปยังสถานที่ต่าง ๆ อีกทั้งยังสามารถใช้ร่วมกับไทยชนะได้ เพื่อความปลอดภัย และลดความเสี่ยงการแพร่ระบาดรอบใหม่ได้